বিগ বস ১৪

বিগ বস ১৪ (এছাড়াও বিগ বস: অব সিন পল্টেগা নামেও পরিচিত) ভারতীয় আপাতবাস্তব টেলিভিশন অনুষ্ঠান বিগ বসের হিন্দি সংস্করণের চতুর্দশ মৌসুম ছিল। এন্ডেমল শাইন ভারত দ্বারা প্রযোজিত এই মৌসুমটি ২০২০ সালের ৩রা অক্টোবর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১৪২ দিনের যাত্রা শেষে ২০২১ সালের ২১শে ফেব্রুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স টিভির পাশাপাশি ডিজিটাল মাধ্যম ভুটে সম্প্রচারিত হয়েছে। ভারতীয় অভিনেতা সালমান খান পূর্ববর্তী মৌসুমের মতো এই মৌসুমেও উপস্থাপনা করেছেন।

২২ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় অভিনেত্রী রুবিনা দিলাইক জয়লাভ করেছেন, অন্যদিকে রাহুল বৈদ্য প্রথম রানার-আপ হয়েছেন। এছাড়াও নিকি তাম্বোলি, আলি গনি এবং রাখি সাওয়ান্ত ফাইনালে পৌঁছেছিলেন।

বিন্যাস
বিগ বস মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
থাম্ব|ডান|220px|এই মৌসুমের বিজয়ী রুবিনা দিলাইক

 স্থান  বাসিন্দা  পেশা      অবস্থা  ১  রুবিনা দিলাইক  অভিনেত্রী  দিন ১  দিন ১৪২   ২  রাহুল বৈদ্য  সঙ্গীতশিল্পী  দিন ১  দিন ১৪২   ৩  নিকি তাম্বোলি  অভিনেত্রী  দিন ১  দিন ১৪২   ৪  আলি গনি  অভিনেতা  দিন ১  দিন ১৪২   ৫  রাখি সাওয়ান্ত  অভিনেত্রী  দিন ১  দিন ১৪২   ৬  ইজাজ খান  অভিনেতা  দিন ১  দিন ১০৮   দেবলীনা ভট্টাচার্য  অভিনেত্রী  দিন ১০৮  দিন ১৩৪   ৭  অভিনব শুকলা  অভিনেতা  দিন ১  দিন ১৩০   ৮  আরশি খান  মডেল ও অভিনেত্রী  দিন ১  দিন ১২৭   ৯  বিকাশ গুপ্তা  প্রযোজক  দিন ১  দিন ১২০   ১০  সোনালি ফোগাট  রাজনীতিবিদ ও অভিনেত্রী  দিন ১  দিন ১১৩   ১১  জেসমিন ভসীন  অভিনেত্রী  দিন ১  দিন ৯৯   ১২  রাহুল মহাজন  রাজনীতিবিদ  দিন ১  দিন ৯২   ১৩  মনু পাঞ্জাবি  টেলিভিশন অনুষ্ঠানের প্রতিযোগী  দিন ১  দিন ৮০   ১৪  কাশ্মীরা শাহ  অভিনেত্রী  দিন ১  দিন ৭৮   ১৫  কবিতা কৌশিক  অভিনেত্রী  দিন ১  দিন ৬১   ১৬  পবিত্রা পুনিয়া  অভিনেত্রী  দিন ১  দিন ৫৭   ১৭  জান কুমার শানু  সঙ্গীতশিল্পী  দিন ১  দিন ৫০   ১৮  শার্দুল পণ্ডিত  অভিনেতা  দিন ১  দিন ৪৩   ১৯  নয়না সিং  মডেল ও অভিনেত্রী  দিন ১  দিন ৩৬   ২০  নিশান্ত সিং মালকানি  মডেল ও অভিনেতা  দিন ১  দিন ৩১   ২১  শেহজাদ দেওল  মডেল  দিন ১  দিন ১৮   ২২  সারা গুরপাল  সঙ্গীতশিল্পী  দিন ১  দিন ৯  

তথ্যসূত্র

বহিঃসংযোগ


বিষয়শ্রেণী:বিগ বসের (হিন্দি টেলিভিশন ধারাবাহিক) মৌসুম
বিষয়শ্রেণী:২০২০-এ ভারতীয় টেলিভিশন মৌসুম
বিষয়শ্রেণী:২০২১-এ ভারতীয় টেলিভিশন মৌসুম
বিষয়শ্রেণী:কালার্স টিভির মৌলিক অনুষ্ঠান